*Информация за употреба, прочетете внимателно!*

**HYPROMELOZA-P® (ХИПРОМЕЛОЗА-П)**

Хипромелоза 5 mg/ml

Капки за очи, разтвор

1. **Какво представлява HYPROMELOZA-P® и за какво се използва**

HYPROMELOZA-P® е продукт с протективно епитализиращ и овлажняваш ефект. Хипромелозата (хидроксипропилметилцелулозата) създава върху корнеята и конюнктивалната торбичка временен предпазващ слой, който овлажнява външната повърхност на окото и служи като заместител при случаи на недостатъчно отделяне на сълзи. Това води до бързо облекчаване в случаи на леко раздразване на окото от неинфекциозно естество. Премахва усещането за “сухи” очи. Наличието на декспантенол (витамин от групата В) допринася за по-бързото регенериране на повърхностните клетки на корнеята (епителизация).

HYPROMELOZA-P® е продукт, който се използва за лечение на недостатъчно образуване на сълзи и синдром на сухите очи (сух кератоконюнктивит) например при синдром на Сьогрен след препоръка от лекар.

Продуктът може да се използва при малки ерозии на корнеята, при попадане на малки частици в конюнктивалната торбичка или след операция на окото. Може също така да помогне за облекчаване на неприятното усещане при раздразване на окото от вятър, прах, пушек, замърсена атмосфера, контактни лещи и др., както и при умора на очите причинена от продължително четене, каране на моторни превозни средства, гледане на телевизия или работа с компютри.

Продуктът може да се използва от възрастни, юноши и деца.

**2. Какво трябва да знаете, преди да използвате HYPROMELOZA-P®**

Продуктът не трябва да се използва в случай на свръхчувствителност към някоя от съставките и при едновременно носене на меки контактни лещи. Той също така не трябва да се използва в острата фаза на нараняване на окото, докато увреждащата субстанция и увредената тъкан не се отстранят напълно от конюнктивалната торбичка.

Ако приемате други очни продукти, консултирайте се с офталмолог относно възможността за съвместна употреба. Като цяло е необходимо да се спазва интервал от най-малко 5 минути между приложението на други очни продукти и HYPROMELOZA-P®.

**3. Как да използвате HYPROMELOZA-P®**

Дозировката е индивидуална; 1-2 капки 2-3 пъти дневно се прилагат в очната конюнктивална торбичка. При необходимост е възможно прилагането на 1-2 капки всеки час.

Препаратът е предназначен за очно приложение след отваряне.

Защитната капачка трябва да се развие; пациентът да наведе главата си леко назад да обърне шишенцето и да освободи предписания брой капки в долната конюнктивална торбичка, като стисне пластмасовото шишенце. Необходимо е да се избягва контакт между накрайника и окото или клепачите. След приложение капачката трябва да се завие здраво, за да се избегне замърсяване. Да се съхранява във вертикална позиция

**Предупреждение**

Ако оплакванията, за които е бил използван продуктът не отшумят до два дни или се влошат, консултирайте се с Вашия офталмолог, който ще Ви прегледа и при необходимост ще Ви препоръча друга форма на лечение.

Непосредствено след приложението на продукта, може да възникне замъглено виждане, което може да затрудни шофирането и работата с машини. Поради това е препоръчително такива дейности да се изпълняват най-малко 20 минути след приложението на продукта.

Не трябва да се носят меки контактни лещи при приложението на продукта. Свалете ги преди приложението и ги поставете обратно най-малко 30 минути след него.

В случай на инцидентно поглъщане на продукта не се очакват някакви нежелани реакции дори и при деца. Препоръчва се в такива случаи да се приемат много течности, а при деца да се потърси консултация с педиатър, ако възникнат някакви проблеми.

**4. Възможни нежелани реакции**

Рядко могат да се наблюдават следните нежелани реакции: дразнене на окото, зачервяване, сърбеж и бодежи на клепачите.

В случай, че възникнат необичайни реакции, консултирайте се с офталмолог относно продължаването на употребата на продукта.

HYPROMELOZA-P® не трябва да се използва едновременно с други очни продукти, съдържащи метални соли.

**5. Какво съдържа HYPROMELOZA-P®**

Хипромелоза 5 mg в 1 ml разтвор

*Помощни вещества:* декспантенол, бензалкониев хлорид, натриев хлорид, динатриев едетат, вода за инжекции.

**6. Как да съхранявате HYPROMELOZA-P® и допълнителна информация**

Да се съхранява при температура под 25°C. Да не се охлажда/замразява.

Да се използва до 28 дни след първо отваряне.

Да се съхранява на място, недостъпно за деца.

Не използвайте продукта след изтичане на срока на годност, отбелязан върху етикета или външната опаковка след символа „пясъчен часовник“. Срокът на годност отговаря на последния ден от посочения месец.

**Опаковка:** 1 x 10 ml



UNIMED PHARMA spol. s.r.o., Oriešková 11, 821 05 Bratislava, Slovak Republic

Tel: +421 2 4333 3786

Fax: +421 2 4363 8743

e-mail: [unimedpharma@unimedpharma.sk](mailto:unimedpharma@unimedpharma.sk)

[www.unimedpharma.eu](http://www.unimedpharma.eu/)

 STERILE A

**2265**

**Дата на последно преразглеждане: Юли 2016**